"Îmi doresc ca FCU Craiova să rămână în Liga 1, în primul rând pentru nebunul ăla de patron!"-Un fost atacant român surprinde!
FCU Craiova are parte de un sezon mai dificil. Oltenii se află pentru moment în zona retrogradării.
Se pare că Raul Rusescu vrea ca formația din Bănie să rămână în primul eșalon. Fostul atacant al FCSB-ului a invocat faptul că îl susține pe patronul Adrian Mititelu.
"Îmi doresc ca FCU Craiova să rămână în Liga 1, în primul rând pentru nebunul ăla de patron!"
"Îmi doresc ca FCU Craiova să rămână în Liga 1, îmi doresc asta în primul rând pentru nebunul ăla de patron, care e Mititelu. Așa cum e el, e un nebun. În sensul bun al cuvântului, să nu se supere pe mine. Pentru tot ce i s-a întâmplat, că nu a renunțat și a readus echipa în prima ligă, îmi doresc să câștige FCU Craiova cu Oțelul.
Nu știu dacă va câștiga, dar îmi doresc să câștige, așa că merg pe mâna lor. Oțelul e o echipă mult mai echilibrată, poate la Oțelul nu există nebunia de la Craiova. La Oțelul totul se învârte în jurul lui Dorinel Munteanu. Sunt subiectiv acum și spun că îmi doresc ca FCU Craiova să rămână în prima ligă", a fost dezvăluirea făcută de Raul Rusescu, pentru cei de la GSP.ro.